An alouber braz Djengis Chan, mab ar Vongoli drist ha sever, a  bignas, revé eur marvaill mongol koz, betag kribenn ar h/Karasu Togol  hag a sellas gand e zaoulagad ar deuz ar hornog betag ar reter. Dar  hornog e welas eur mar-braz a wad mab-den hag a-uz eur vrumenn ru hag  a guhe an dremmwel. Dan tu-man, nhellas ket neuze gweled e donkadur.  Mez an doueed a hourhemennas dohtoñ moned war-zu ar reter, hag e teufe  gatoñ an oll rummadou mongol.  Dar reter neuze e welas kêriou  pinvidig, tamplou lugernuz, dastumadou evuruz, liorzou ha parkeier  leun a winniz hag e voe leun a joe e weled kemend-ze. Lavared a reas  de vibien : « Dar hornog e vin an houarn hag an tan, an distrujour,  an tonkadur veñjour ; dar reter e teuin evel ar savour braz leun a  drue, douga a rin ganin evurusted ar bobl hag ar vro. »